**LĪGUMS**

(Par velosipēdu tehnisko apkopi, remontu un velosipēdu piederumu piegādi)

*Rīgā, līguma datums ir pēdējā pievienotā droša elektroniskā paraksta un tā laika zīmoga datums*

**Rīgas pašvaldības policija** (turpmāk – **Pasūtītājs**), tās priekšnieka **Jura Lūkass** personā, kurš rīkojas saskaņā ar Rīgas domes 2011. gada 1. marta saistošo noteikumu Nr. 114 “Rīgas valstspilsētas pašvaldības nolikums” 110. punktu un Rīgas domes 2020. gada 6. augusta nolikuma Nr. 39 “Rīgas pašvaldības policijas nolikums” 12. punktu, no vienas puses, un

 **SIA “Veloprofs.lv”,** reģistrācijas Nr. 40003916069 (turpmāk **– Izpildītājs)**, tās **\_\_\_\_\_\_\_\_\_\_\_\_\_\_\_** personā, kurš rīkojas, pamatojoties uz sabiedrības statūtiem, no otras puses, abas līguma slēdzējas puses kopā un katra atsevišķi sauktas – **Puses**,

 pamatojoties uz Pasūtītāja Nodrošinājuma pārvaldes priekšnieka 2023. gada 5. aprīļa ziņojumu Nr. RPP-23-574-dv, noslēdz šo līgumu (turpmāk – **Līgums**):

1. **Līguma priekšmets**

 Pasūtītājs uzdod, bet Izpildītājs apņemas veikt Pasūtītāja rīcībā esošo velosipēdu tehnisko apkopi, remontu un velosipēdu piederumu piegādi, saskaņā ar Līguma noteikumiem un tā 1. pielikuma „Tehniskā specifikācija” un 2. pielikuma „Finanšu piedāvājums” noteikumiem (turpmāk – **Pasūtījums**).

1. **Līguma summa un norēķinu kārtība**
	1. Līguma summa bez pievienotās vērtības nodokļa (turpmāk – **PVN**) ir EUR 4 000,00(četri tūkstoši *euro*, 00 centi), PVN 21% Līguma summai ir EUR **840,00** (astoņi simti četrdesmit *euro*, 00 centi). **Kopējā Līguma summa ar PVN ir EUR 4 840,00 (četri tūkstoši astoņi simti četrdesmit *euro*, 00 centi).**
	2. Samaksa par Pasūtījuma izpildi tiek veikta, pamatojoties uz Izpildītāja iesniegtu rēķinu (turpmāk – **elektroniskais rēķins**), kas sagatavots uz Pušu parakstīta Pasūtījuma pieņemšanas-nodošanas akta (turpmāk – **Akts**) pamata.
	3. Izpildītājs elektronisko rēķinu sagatavo atbilstoši Rīgas valstspilsētas pašvaldības portāla www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, norādot:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**NMR kods: 90011524360;**

**PVN reģ. Nr.: LV90011524360;**

**Banka: AS “Luminor Bank” Latvijas filiāle;**

**Konts: LV41RIKO0021800014010;**

**SWIFT Kods: RIKOLV2X;**

**RD iestāde: Rīgas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219.**

* 1. Elektroniskos rēķinus apmaksai Izpildītājs iesniedz Pasūtītājam, izvēloties vienu no šādiem rēķina piegādes veidiem:
		1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
		2. augšupielādē rēķinu failus portālā www.eriga.lv, atbilstoši portālā www.eriga.lv, sadaļā “Rēķinu iesniegšana” norādītajai informācijai par failu augšupielādi XML formātā;
		3. izmanto manuālu rēķina informācijas ievades Web formu portālā http://www.eriga.lv, sadaļā “Rēķinu iesniegšana”.
	2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
	3. Puses vienojas, ka elektroniskā rēķina apmaksas termiņš ir 14 (četrpadsmit) kalendāra dienu laikā no dienas, kad Izpildītājs iesniedzis Pasūtītājam elektronisku rēķinu, atbilstoši portāla www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu.
	4. Puses vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
	5. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
	6. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
1. **Pasūtījuma pieņemšanas un izpildes kārtība**
	1. Pasūtītājs, izmantojot pieejamos sakaru līdzekļus, paziņo Izpildītājam par nepieciešamību uzsākt Pasūtījuma izpildi.
	2. Pasūtītājs nodod velosipēdu(-us) Pasūtījuma izpildei Izpildītājam ar Aktu, kurā norādīts velosipēda nosaukums, komplektācija, veicamo darbu apjoms, defekti un citas ziņas, kā arī norādīta vieta, kur Pasūtījuma izpildes laikā atradīsies velosipēds.
	3. Ja velosipēda(-u) remonta laikā, Izpildītājs atklāj defektus, kas nav norādīti Aktā, Izpildītāja pienākums ir informēt Pasūtītāja pārstāvjus. Puses vienojas par remonta papildus izmaksām un veic ierakstu Aktā.
	4. Izpildītājs nodrošina vismaz 6 (sešu) Pasūtītāja velosipēdu vienlaicīgu apkalpošanu 1 (vienas) dienas laikā.
	5. Izpildītājs nodrošina velosipēda(-u) atrašanos apsargājamā teritorijā.
	6. Pēc velosipēda(-u) saņemšanas, Izpildītāja pienākums ir nekavējoties uzsākt Pasūtījuma izpildi un izpildīt Pasūtījumu pēc iespējas īsākos termiņos. Remonta darbu izpildes maksimālais termiņš, ja nepieciešama rezerves daļu piegāde, ir ne ilgāks kā 14 (četrpadsmit) dienas.
	7. Izpildītājam nav tiesību mainīt Aktā norādīto velosipēda(-u) atrašanās vietu bez Pasūtītāja rakstveida piekrišanas. Pasūtītājam ir tiesības brīvi, pēc saviem ieskatiem, jebkurā laikā ieiet velosipēda atrašanās vietā, lai pārbaudītu šī noteikuma izpildi.
	8. Pēc Pasūtījuma izpildes Izpildītājs nodod Pasūtītājam atpakaļ velosipēdu(-us) ar Aktu. Pasūtītājam, veikto darbu un uzstādīto rezerves daļu kvalitātes pārbaudei, pie velosipēda pieņemšanas ir tiesības pieaicināt neatkarīgu ekspertu.
	9. Izpildītāja pienākums ir 2 (divu) darba dienu laikā pēc pretenziju saņemšanas no Pasūtītāja par saviem līdzekļiem novērst trūkumus Pasūtījuma izpildē vai vienoties ar Pasūtītāju par trūkumu novēršanas kārtību.
2. **Garantijas**
	1. Izpildītājs ar Līgumu garantē uzstādītajām rezerves daļām 12 (divpadsmit) mēnešu garantiju, veiktajiem pakalpojumiem 12 (divpadsmit) mēnešu garantiju no velosipēdu, kuriem ir pabeigts remonts, Akta parakstīšanas brīža.
	2. Izpildītājs ar Līgumu garantē visām Līguma 2. pielikumā “Finanšu piedāvājums” neiekļautajām rezerves daļām aktuālo vidējo tirgus cenu vai noteikto mazumtirdzniecības cenu.
3. **Pušu atbildība**
	1. Izpildītājs pilnā apmērā atbild par Pasūtītāja velosipēda (-u) saglabāšanu pilnā tā komplektācijā, kādā to pieņēmis Pasūtījuma veikšanai, kas norādīts Aktā.
	2. Puses ir atbildīgas par savas darbības vai bezdarbības rezultātā otrai Pusei nodarītajiem zaudējumiem un atlīdzina tos pilnā apmērā.
	3. Līguma 3.6. un 3.9. punktos noteikto Izpildītāja pienākumu izpildes termiņu neievērošanas gadījumā Pasūtītājs ir tiesīgs pieprasīt no Izpildītāja līgumsodu 0,5% (puse no viena procenta) apmērā no Līguma kopējās summas par katru kavējuma dienu, bet kopsummā ne vairāk par 10% (desmit procentiem) no Līguma kopējās summas.
	4. Pasūtītājs ir atbildīgs par norēķina termiņa ievērošanu un kavējuma gadījumā Izpildītājs ir tiesīgs pieprasīt no Pasūtītāja līgumsodu 1% (viena procenta) apmērā no kavētās norēķina summas par katru kavējuma dienu, bet kopsummā ne vairāk par 10% (desmit procentiem) no kavētās norēķina summas.
	5. Līgumsoda samaksa neatbrīvo Puses no savu pienākumu izpildes.
	6. Ja Līgums tiek izbeigts Izpildītāja vainas dēļ saskaņā ar Līguma 6.3.1-6.3.4. apakšpunktiem, Pasūtītājs ir tiesīgs prasīt līgumsodu no Izpildītāja 10% (desmit procentu) apmērā no Līguma kopējās summas.
4. **Līguma darbības termiņš, tā izbeigšana**
	1. Līgums stājas spēkā tā abpusējas parakstīšanas brīdī un darbojas 3 (trīs) gadus vai līdz brīdim, kad tiek sasniegta Līguma 2.1. punktā noteiktā Līguma summa, atkarībā no tā, kurš apstāklis iestājas pirmais, bet garantijas jomā līdz pilnīgai saistību izpildei.
	2. Līgumu var izbeigt pirms termiņa ar Pušu rakstisku vienošanos.
	3. Pasūtītājs, ar rakstisku paziņojumu, ir tiesīgs Līgumu izbeigt nekavējoties šādos gadījumos:
		1. ja Izpildītājs ir pārkāpis Līguma 3.7. punktā norādīto noteikumu un bez Pasūtītāja rakstveida piekrišanas pārvietojis Pasūtītāja velosipēdu(-us) uz citu tā atrašanās vietu nekā norādīts Aktā vai izmanto to savām vajadzībām;
		2. ja Izpildītājs vairākkārtīgi (vismaz 2 (divas) reizes) nav ievērojis Līguma 3.6. un/vai 3.9. punktā pielīgtos termiņus;
		3. ja Pasūtītāju neapmierina Izpildītāja sniegto pakalpojumu kvalitāte un tas ir konstatēts ar Aktu un/vai pretenzijām;
		4. ja Izpildītājs nepamatoti vēlas paaugstināt cenas, kas noteiktas Līguma 2. pielikumā „Finanšu piedāvājums”;
		5. ja Izpildītājs pasludināts par maksātnespējīgu vai ir uzsākta likvidācija;
		6. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus, kā rezultātā tiek apturēta Izpildītāja darbība.
		7. ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	4. Gadījumā, ja pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
	5. Pasūtītājs var neveikt Pasūtījumu par visu 2.1. punktā noteikto Līguma summu.
5. **Nepārvarama vara**
	1. Nepārvarama vara Līguma izpratnē ir tādi no Pušu gribas neatkarīgi un neietekmējami apstākļi, kuru iestāšanos Puses pēc sapratīgā vērtējuma, ievērojot Līguma priekšmeta īpašo raksturu, ar Pakalpojuma sniegšanas saistīto risku un atbildību, nevarēja paredzēt un novērst, un kas būtiski apgrūtina Pušu pienākumu izpildi.
	2. Puses tiek atbrīvotas no atbildības par daļēju vai pilnīgu Līguma saistību neizpildi, ja tā radusies iepriekš neparedzētu, nepārvaramas varas apstākļu dēļ, kurus Puses nevarēja ne paredzēt, ne novērst sapratīgiem līdzekļiem un, ja par šādiem apstākļiem nekavējoties ir paziņots otrai Pusei pēc minēto apstākļu iestāšanās, pretējā gadījumā Puse zaudē tiesības uz tiem atsaukties.
6. **Citi Līguma noteikumi**
	1. Jebkuri Līguma grozījumi noformējami rakstveidā un pēc to abpusējas parakstīšanas pievienojami Līgumam kā neatņemama tā sastāvdaļa.
	2. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
	3. Puses apņemas nekavējoties paziņot par savu rekvizītu maiņu.
	4. Jautājumi, kas nav atspoguļoti Līgumā, tiek izskatīti atbilstoši Latvijas Republikas normatīvajiem aktiem.
	5. Visi strīdi, kuri rodas sakarā ar Līgumu, tiek risināti sarunu ceļā, bet, ja vienošanās netiek panākta, strīds tiek nodots izskatīšanai tiesā Latvijas Republikas normatīvajos aktos paredzētā kārtībā.
	6. Līgums sastādīts uz 5 (piecām) lapām, ar 1. pielikumu “Tehniskā specifikācija”, 1 (viena) datne, un 2. pielikumu “Finanšu piedāvājums”, 1 (viena) datne, elektroniski parakstīts.

**9. Pušu adreses un bankas rekvizīti**

|  |  |
| --- | --- |
| **Pasūtītājs****Rīgas pašvaldības policija** | **Izpildītājs****SIA “Veloprofs.lv”** |
| Juridiskā adrese: Rīga, Lomonosova iela 12A, LV-1019**Norēķinu rekvizīti:**Rīgas valstspilsētas pašvaldībaRātslaukums 1, Rīga, LV-1050NMR kods: 90011524360PVN reģ. Nr.: LV90011524360Banka: AS “Luminor Bank” Latvijas filiāleKonts: LV41RIKO0021800014010Kods: RIKOLV2X**Par Līguma izpildi atbildīgā persona:**Pasūtītāja Transporta nodrošinājuma nodaļas priekšnieksĒriks Ulass Tālrunis: 67037850E-pasts: Eriks.Ulass@riga.lv  | Juridiskā adrese: Maskavas iela 240-3Rīga, LV-1063**Norēķinu rekvizīti:****Par Līguma izpildi atbildīgā persona:** |

|  |  |
| --- | --- |
|  |   |
| J. Lūkass | \_\_\_\_\_\_\_\_\_\_\_  |